Марко Поло гүүрийн хэрэг

Марко Поло гүүрийн хэрэг — Хятад орны Бээжингийн орчим 1937 оны 7 сарын 7-ны өдөр эхлээд 3 хоног үргэлжилсэн тулалдаан байв. Нэг талаас Японы эзэн хааны цэрэг давшин довтолж, нөгөө талаас Хятадын Үндэсний хувьсгалт цэрэг хамгаалан байлджээ. Энэ тулалдаанаар Хятад-Японы хоёрдугаар дайн эхэлсэн гэж түүхэнд бичигддэг. 

 Урьтач нөхцөл 
1931 онд Япон Хятадын Манжуурыг халдан эзэлж авч, Бээжинг үндсэндээ алсуур бүсэлсэн бөгөөд Хятадын Бээжин болон ойрх Тяньжинь боомт хоорондын төмөр зам руу үе үе өдөн халддаг байв. Энэ хавь дахь Японы цэргийн тоо 7500-15000 болж өсчээ.

 Хэрэг явдал 
7 сарын 7-ны шөнө Фэнтай орчим дахь Японы цэрэг хил давж, Бээжингээс баруун урагш 16.4 км зайд байрлах Хятадын Ваньпин цайзын гадна Хятадын цэрэгтэй тулгарсан. Гол шалтгаан тодорхойгүй бөгөөд Японы Шимүра Кикүжиро гэдэг цэрэг эргүүлийн үүргээсээ эргэж харьж ирээгүй тул түүнийг хайхын тулд хотод нэвтрэх зөвшөөрөл хүссэн боловч Хятадын тал зөвшөөрөөгүй гэдэг. Шимүра өөрөө харьж ирсэн байжээ. 

Тэр шөнө Японы цэрэг Ваньпингийн хэрмийг эвдэхийг оролдсон бөгөөд Хятадын тал цааш төв рүү мэдэгдэж цэргийн өндөржүүлсэн бэлэн байдалд хоёр тал орцгоожээ. Хэлэлцээр бүтэлгүйтэж, шөнийн 5 цаг орчимд хоёр талаас гал нээлцжээ. 

 Дараах явдал 
Хоёр талаас цэргийн хүчийг нэмэгдүүлж, өргөн фронтоор дайн мөргөлдөөн эхэлсэн бөгөөд Бэйпин-Тяньжингийн тулалдаан болон өргөжжээ. 

Ангилал:Хятад-Японы хоёрдугаар дайн